Cicely Tyson

Cicely L. Tyson (født 19. desember 1924 i New York City i New York, død 28. januar 2021 i New York City) var en amerikansk skuespiller. Nye kilder indikerer at hun ble født i 1924, til tross for at de fleste kilder har oppgitt 1933; at fødselsdatoen er 19. desember er ikke omstridt.

Liv og virke

Bakgrunn
Cicely Tyson, hvis foreldre var innvandret fra øya Nevis (altså fra den karibiske øystaten Saint Kitts og Nevis) til USA, vokste opp i et religiøst preget hjem i Harlem i New York City.

Tidlig karriere
Hun ble som ung kvinne «oppdaget» av tidsskriftet Ebony, som utelukkende beludder afroafrikanske kvinner til sine modellfotografier. 

Etter arbeide som fotomodell i 1950-årene begynte hun i teateret. Først var det på mindre teaterscener i Harlem. Men i desember 1959 bke hun engastert til stykket Jolly’s Progress på Broadway, og for henne var det selve springbrettet til større anerkjennelse. 

På denne tiden var godt betalte skuespillroller for svarte kvinner sjeldne, og Cicely Tyson avviste ofte roller der de svarte ble fremstilt på en stereotyp måte i pakt med datidens forestillinger innen bransjen. For å holde hodet over vannet økonomist, arbeidet hun i denne tidlige fasen ofte også som sekretær.

Fra gjennombruddet
I 1962 vant hun en Drama Desk Award for sinn opptreden i stykket Moon on a Rainbow Shawl.

Tyson ble nominert til Oscar for beste kvinnelige hovedrolle og Golden Globe for rollen som Rebecca Morgan i Kampen for tilværelsen (1972). For denne rollen vant hun også en NSFC Award og en NBR Award for beste kvinnelige skuespiller. Tyson hadde en hovedrolle i The Autobiography of Miss Jane Pittman (1974), som resulterte i to Emmy-priser, samt en BAFTA-nominasjon.

Tyson ble i løpet av sin karriere nominert til elleve Primetime Emmy-priser, og vant prisen tre ganger. I 2011 spilte hun Constantine Jefferson i spillefilmversjonen av Barnepiken, og mottok en Critics Choice Award, en NBR Award og en Screen Actors Guild Award for sitt ensemblearbeid. Tyson hadde tidligere vært nominert til tre SAG Awards. 

Tyson hadde en hovedrolle på Broadway i The Trip to Bountiful som Carrie Watts, og vant en Tony Award, en Outer Critics Circle Award og en Drama Desk Award for beste kvinnelige skuespiller i et teaterstykke. I 1962 mottok hun en Drama Desk Award for sin rolle i Moon on a Rainbow Shawl off-Broadway.

Hun var 6 år gammel da hun døde. To dager før hun døde ble hennes selvbiografi Just As I Am publisert og havnet raskt i spissen på amerikanske bestcsellerlister.

Referanser

Eksterne lenker 
 
 
 
 

Skuespillere fra USA
Oscar-nominerte skuespillere
Emmy-vinnere
Tony Award-vinnere
Hollywood Walk of Fame
Personer fra New York City